|  |  |
| --- | --- |
| Η **Κωνσταντίνα Ανδρουτσοπούλου** γεννήθηκε στο Τορόντο του Καναδά. Άρχισε μαθήματα πιάνου στην ηλικία των έξι ετών υπό την καθοδήγηση της Άννας Παναγιωταρέα και εν συνεχεία της Εύης Πάππας στην Φιλαρμονική Εταιρία Ωδείο Πατρών. Στην Ανωτέρα Σχολή φοίτησε στην τάξη του Αναστάσιου Πάππας στο Δημοτικό Ωδείο Πατρών, απ’ όπου και αποφοίτησε με βαθμό πτυχίου Άριστα παμψηφεί. Παράλληλα, συνέχισε τις μουσικές σπουδές της στα ανώτερα θεωρητικά στην Φιλαρμονική Εταιρία Ωδείο Πατρών με την Βασιλική Φιλιππαίου. Έχει παρακολουθήσει πολλά σεμινάρια, ανάμεσά τους των F.Wibaut, A.Shorr, A. Παπαστεφάνου. Οι διακρίσεις της σε διαγωνισμούς του Δημοτικού Ωδείου Πατρών την οδήγησαν στην κατάκτηση υποτροφίας. Η Κωνσταντίνα Ανδρουτσοπούλου έχει δώσει ρεσιτάλ και έχει συμμετάσχει σε συναυλίες σε Ελλάδα και Κύπρο. Έχει εμφανιστεί ως σολίστ με την Ορχήστρα Πατρών, υπό την διεύθυνση του Saulious Sondeckis, καθώς και με την Ορχήστρα Δωματίου του Δημοτικού Ωδείου Πατρών. Συνεργάζεται με την Soprano Αλεξία Μαράτου, την Μικτή Χορωδία Απόλλων Πατρών και το Νεανικό Χορωδιακό Σύνολο BelCantes. Έχουν συμμετάσχει σε φεστιβάλ και διαγωνισμούς σε Ελλάδα και εξωτερικό.  Η **Ράνια Καββαδία** γεννήθηκε στην Πάτρα το 1982. Είναι πτυχιούχος του Τμήματος Μουσικών Σπουδών του Εθνικού και Καποδιστριακού Πανεπιστημίου Αθηνών. Σπούδασε Φλάουτο με την Iwona Beata Glinka στο Ωδείο Μουσικοί Ορίζοντες απ’ όπου πήρε το δίπλωμά της με Άριστα Παμψηφεί. Παρακολούθησε παιδαγωγικά συνέδρια και master classes φλάουτου με τον Peter-Lukas Graf, τον Philippe Pierlot και τη Στέλλα Γαδέδη ως ενεργό μέλος. Αποτέλεσε μέλος της Ορχήστρας Νέων της ΕΡΤ υπό τη διεύθυνση της Νίνας Πατρικίδου. Συμμετείχε με την Ορχήστρα Πατρών στο Χριστουγεννιάτικο Κοντσέρτο το 2009 υπό τη διεύθυνση του Δημήτρη Μποτίνη Σπούδασε Ανώτερα Θεωρητικά-Αρμονία και Αντίστιξη με τον Δημήτρη Συκιά στο Δημοτικό Ωδείο Γλυφάδας απ’ όπου πήρε το πτυχίο της. Αποτέλεσε μέλος της ορχήστρας νέων της ΕΡΤ, έκτακτο μελος στην Ορχήστρα Πατρών, στο σύνολο μουσικής δωματίου "φλαουτοπία-Σπύρος Παπικινός" και "Α Companhia Artistica.Το έτος 2008-2009 συνεργάστηκε με το Τμήμα Ερευνών του Εθνικού και Καποδιστριακού Πανεπιστημίου Αθηνών. Το 2015 ήταν εισηγήτρια στο 1ο Πανελλήνιο Συνέδριο Καλλιτεχνικής παιδείας στην Πάτρα. Από το 2008 εργάζεται στην Πρωτοβάθμια Εκπαίδευση και στη Φιλαρμονική Εταιρεία Ωδείο Πατρών.  **ΕΥΧΕΣ**  Υγεία και όχι αρρώστια Ελευθερία και όχι σκλαβιά Αγάπη και όχι μίσος  Σοφία και όχι ανοησία Γνώση και όχι άγνοια Καλοσύνη και όχι κακία  Ανακούφιση και όχι πόνος  Ενθουσιασμός και όχι απογοήτευση Αυτάρκεια και όχι απληστία  Αισιοδοξία και όχι απαισιοδοξία  Πίστη και όχι φόβος Αναγέννηση και όχι καταστροφή  Γαλήνη και όχι αναταραχή Χαρά και όχι λύπη  Ευτυχία και όχι δυστυχία  Δύναμη και όχι αδυναμία Αγνότητα και όχι διαφθορά  Αφύπνιση και όχι αμάθεια  Ελπίδα και όχι απελπισία | ΧΡΙΣΤΟΥΓΕΝΝΙΑΤΙΚΗ ΣΥΝΑΥΛΙΑ    Προπαιδική χορωδία BelCantini 1  Παιδική χορωδία 17ου Γυμνασίου Πάτρας  BelCantes Αγίου Ανδρέα Εγλυκάδας Πάτρας  **Ιερός Ναός Αγίου Ανδρέα Εγλυκάδας Κυριακή 22 Δεκεμβρίου 7.00 μ.μ.** |
| **ΠΡΟΓΡΑΜΜΑ**  **Προπαιδική χορωδία BelCantini 1**  Χριστούγεννα Παραδοσιακό  Ο Χακίμ από την Αφρική Breiner Peter / Παραδοσιακό  Οι καμπάνες Caldara  Ρούντολφ το ελαφάκι J . Marks  **Παιδική χορωδία 17ου Γυμνασίου Πάτρας**  Χαρά στον κόσμο Handel  Φουμ-φουμ Παραδοσιακό  Ήλιε λάμψε /the war is over John Lennon  Silver bells J.Livingston  Mister Santa Pat Ballard  Κρητικά κάλαντα Παραδοσιακό  **Φλάουτο: Ελένη Στασινού**  **Γυναικεία χορωδία BelCantes Αγίου Ανδρέα Εγλυκάδας Πάτρας**  Άγια Νύχτα Gruber-Foote  Η Παρθένος σήμερον John Tavener  Walking in the air Howard Blake  Δόξα εν υψίστοις Παραδοσιακό/Μεταγραφή για χορωδία Μ.Μελιγκοπούλου  Tundra Ola Gjeilo  Προσευχή του Ακροβάτη Μάνος Χατζιδάκις/ Μεταγραφή για χορωδία Πάνος Κοσμίδης  Sure, on this shining night Morten Lauridsen  Carol of the bells M.Leontovich  Κάλαντα Παραδοσιακό/ Μεταγραφή για χορωδία Λ. Αδαμόπουλος  **Πιάνο: Κωνσταντίνα Ανδρουτσοπούλου**  **Φλάουτο: Ράνια Καββαδία**  **Διεύθυνση χορωδιών: Έλενα Δρουκοπούλου** | **Η Προπαιδική χορωδία BelCantini** δημιουργήθηκε τον φετινό Οκτώβριο και αποτελείται από παιδιά 6 -10 ετών.  Η παιδική χορωδίατου **17ου Γυμνασίου Πάτρας** απαρτίζεται από 60 μαθητές και από το 2000 παίρνει μέρος σε φεστιβάλ και διαγωνισμούς αποσπώντας βραβεία και διακρίσεις. Έχει συμμετάσχει στο 3ο , 5ο, 6ο και 8ο Πανελλήνιο Φεστιβάλ Σχολικών Χορωδιών στην Καρδίτσα, στο 5ο Παγκόσμιο Φεστιβάλ Μιούζικαλ στην Θεσσαλονίκη, στην 1η και 2η Μαθητική Χορωδιακή Συνάντηση στο συνεδριακό κέντρο των ΤΕΙ Πατρών, στην 4η Χριστουγεννιάτικη χορωδιακή συνάντηση στον Μύλο των Ξωτικών στα Τρίκαλα, στους Πανελλήνιους Μαθητικούς Καλλιτεχνικούς Αγώνες της Β/θμιας Εκπ/σης Αχαΐας και σε θεματικές συναυλίες. Η χορωδία συμμετείχε σε Χριστουγεννιάτικη συναυλία που διοργάνωσε η Πολυφωνική χορωδία Πάτρας στο Συνεδριακό Κέντρο Πανεπιστημίου Πατρών. Τον Ιανουάριο του 2017 συμμετείχε στην εκδήλωση για τα 180 χρόνια από την ίδρυση της Ενορίας Εγλυκάδας με «Μουσική από αγαπημένες ταινίες κινουμένων σχεδίων. Τον Απρίλιο του 2018 έλαβε τιμητική πρόσκληση και τραγούδησε στο Μέγαρο Μουσικής Θεσσαλονίκης ,στα πλαίσια του 8ου φεστιβάλ παιδικών χορωδιών, ενώ τον Απρίλιο του 2019 τραγούδησε στην 4η συνάντηση παιδικών χορωδιών Εν canto στην Νάουσα.  Η χορωδία **BelCantes του Αγίου Ανδρέα Πατρών** ιδρύθηκε τον Σεπτέμβριο του 2016. Η πρώτη επίσημη εμφάνισή της ήταν η Χριστουγεννιάτικη συναυλία που πραγματοποιήθηκε στον Ιερό Ναό του Αγίου Ανδρέα Εγλυκάδας, τον Δεκέμβριο του 2016. Τον Ιανουάριο του 2017, με αφορμή τη συμπλήρωση 180 χρόνων από την ίδρυση της ενορίας της Εγλυκάδας, παρουσίασε στο ΤΕΙ Πατρών χορωδιακή μουσική από ταινίες κινουμένων σχεδίων. Στις 13 Μαΐου στο θέατρο Royal πραγματοποίησε συναυλία με θέμα Γυναίκα-Μάννα τ’ ουρανού υπέρ του Συλλόγου Άλμα Ζωής (γυναίκες με καρκίνο του μαστού). Τον Οκτώβριο του 2017 συμμετείχε στον διαγωνισμό χορωδιών της Interκultur στην Καλαμάτα αποσπώντας χρυσό μετάλλιο στην κατηγορία της. Tον Ιούνιο του 2018 έλαβε μέρος στο 9ο Διεθνές Χορωδιακό Φεστιβάλ Ναυπάκτου «Μίκης Θεοδωράκης», αποσπώντας πολύ καλές κριτικές για την εμφάνισή της και παίρνοντας την 5η θέση ανάμεσα σε μεικτές χορωδίες. Τον Δεκέμβριο του 2018 και του 2019 συνεργάστηκε με τη χορωδία Vocal και πραγματοποίησε συναυλία στο θέατρο Επίκεντρο. Τον Νοέμβριο του 2019 πήρε μέρος στο φεστιβάλ ARTIVA στο Ναύπλιο αποσπώντας άριστες κριτικές για την εμφάνιση της. Την άνοιξη εγκαινίασε φεστιβάλ χορωδιών με Θέμα Άνοιξη και Γυναίκα με πρώτη προσκεκλημένη τη γυναικεία χορωδία EsperCanto. Τον περασμένο Ιούλιο μετά από τιμητική πρόσκληση του Ιονίου Πανεπιστημίου στην Κέρκυρα στα πλαίσια 10ης Θερινής Ακαδημίας, τραγούδησε στο Duomo για όλους τους συμμετέχοντες μαέστρους Έλληνες και ξένους παίρνοντας άριστες κριτικές για την εμφάνιση της, ενώ η διδάσκουσα Κα Joy Hill πραγματοποίησε masterclass με την χορωδία. Τον Οκτώβριο πήρε μέρος στον διεθνή διαγωνισμό της Interkultur στην Καλαμάτα όπου διαγωνίστηκε στην κατηγορία της χορωδιακής μουσικής a capella ( χωρίς οργανική συνοδεία) κερδίζοντας το ασημένιο μετάλλιο. Στις 18 Δεκεμβρίου προσκλήθηκε από το Μουσείο Επιστημών και τεχνολογίας του Πανεπιστημίου Πατρών για να συμμετάσχει στην εκδήλωση για τον Εθελοντισμό και ενθουσίασε με την παρουσία της. Είναι μέλος της ΑCDA (American Choral Directors Association) και της Στέγης Ελληνικών χορωδιών. Για περισσότερες πληροφορίες για τις δράσεις μας επισκεφτείτε την ιστοσελίδα μας **belcantes.gr**  **Έλενα Δρουκοπούλου**  Γεννήθηκε στην Πάτρα. Ξεκίνησε τις σπουδές της στο Παλλάδιο Ωδείο από όπου έλαβε πτυχίο ακορντεόν με καθηγητή τον Γιώργο Κωτσάκη και πτυχίο Ωδικής με τον Αλέξανδρο Παπαγεωργόπουλο. Σπούδασε Ανώτερα Θεωρητικά και πιάνο με τον Βαγγέλη Κορδομπούλη στο Πρωτότυπο Ωδείο Πάτρας απ’ όπου πήρε το Πτυχίο και το Δίπλωμα του πιάνου με Άριστα παμψηφεί και Α Βραβείο, καθώς και τα πτυχία Αρμονίας και Αντίστιξης με Άριστα. Έχει σπουδάσει φλάουτο, διεύθυνση ορχήστρας και ενοργάνωση μπάντας. Είναι διπλωματούχος κλασικού τραγουδιού, αποφοιτώντας από το Δημοτικό Ωδείο Ρίου με Άριστα παμψηφεί και Β Βραβείο με καθηγήτρια την Νάντια Φιόρου .Έχει ιδρύσει και διευθύνει παιδικές χορωδίες και έχει συμμετάσχει σε πολλά οργανικά και χορωδιακά σύνολα. Έχει παρακολουθήσει πλήθος σεμιναρίων για το πιάνο καθώς και για τη χορωδιακή διδασκαλία στο Namur του Βελγίου υπό την αιγίδα της Europα Cantat, στο Marktoberdorf της Γερμανίας, σε διάφορες πόλεις της Ελλάδας με καθηγητές την Μαρία Μελιγκοπούλου, την Κατερίνα Βασιλικού, και για 10 έτη στην Θερινή Ακαδημία του Ιονίου Πανεπιστημίου στην Κέρκυρα, με καθηγητές τον Andre van den Merwe, Zimfira Poloz, Basilio Astulez, Andre Thomas ,Jean Bartle Ashworth, Maria Guinand, Doreen Rao Joshihisa-Matthias Kinoshita και Joy Hill Έλαβε μέρος ως χορωδός στην Όπερα Διδώ και Αινείας (παραγωγή 2016 του ΔΗΠΕΘΕ Πάτρας).Τον Ιούνιο του 2018 πήρε με άριστα το Δίπλωμα Διεύθυνσης Χορωδίας με καθηγητή τον Άγγελο Γεωργακάτο-μαέστρο της χορωδίας της Λυρικής Αθηνών στο Ωδείο της Πολυφωνικής Πατρών. Είναι ιδρυτικό μέλος του μουσικού σχήματος ALEA με το οποίο έχει δώσει πολλές συναυλίες με άξονα κυρίως την Ελληνική μουσική. Από το 1988 εργάζεται ως καθηγήτρια μουσικής στην Δευτεροβάθμια Εκπαίδευση όπου με την χορωδία του 17ου Γυμνασίου στο οποίο έχει οργανική θέση τα τελευταία 20 χρόνια, έχει πάρει μέρος σε πολλά φεστιβάλ και διαγωνισμούς αποσπώντας βραβεία και διακρίσεις. |